158 



Tum trux tyrannus: Si facile est, ait, 

 Paenam subactis ferre doloribus, 

 Et vita vilis spernitur, at pudor 

 Carus dicatae virginitatis est. 

 Hanc in lupanar trudere publicum 

 Certuni est, ad aram ni caput adplicat 

 Ac de Minerva iam veniam rogat, 

 Quam virgo pergit temnere virginem. 



Omnis Juventus inruit et novum 

 Ludibriorum mancipium petit. 

 Haud, inquit Agnes, inmemor est ita 

 Christus suorum, perdat ut aureum 

 Nobis pudorem, nos quoque deserat: 

 Praesto est pudicis, nec patitur sacrae 

 Integritatis rnunera pollui. 

 Ferrum inpiabis sanguine, si voles, 

 Non inquinabis membra libidine. 



Sic elocutam publicitus iubet 

 Flexu in plateae sistere virginem. 

 Stantem refugit maestà frequentia, 

 Aversa vultus, ne petulantius 

 Quisquam verendum conspiceret locum. 

 Intendit unus forte procaciter 

 Os in puellam, nec trepidat sacram 

 Spectare forma m lumine lubrico. 

 En ales ignis fulminis in modum 

 Vibratur ardens atque oculos ferit: 

 Caecus corusco lumine conruit, 

 Atque in plateae pulvere palpitat. 

 Tollunt sodales seminecem solo 

 Verbisque deflent exequialibus. 



